૮ એનું બીજું કારણ શું છે? આપણે ત્રીજા પ્રકરણમાં જોઈ ગયા તેમ, માણસે ઈશ્વરની આજ્ઞા તોડીને પાપ કર્યું. તે ઈશ્વરના નીતિ-નિયમો પૂરી રીતે પાળવાની ક્ષમતા ગુમાવી બેઠો. ત્યારથી બધા માણસો મન ફાવે એમ જીવે છે. તેઓને એકબીજા પર રાજ કરવું છે, એટલે લડતા-ઝઘડતા રહે છે, યુદ્ધો કરે છે. એમાં લોકોનો મરો થાય છે. આપણે જુલમ, દુઃખ-તકલીફો સહેવા પડે છે. (સભાશિક્ષક ૪:૧; ૮:૯) ત્રીજું કારણ આ છે: ક્યારે કેવા ‘સમય અને સંજોગો’ આવશે, એ આપણે જાણતા નથી. એના લીધે આપણા પર અચાનક દુઃખના ડુંગરો તૂટી પડે છે. (સભાશિક્ષક ૯:૧૧) આ શેતાનની દુનિયા છે, યહોવાની નથી. એમાં ક્યારે અને કયા સંજોગમાં આફત આવી પડશે, એ કોઈ જાણતું નથી.